شام کې کيمیائي حمله امریکا غندلې ده
امریکا په شام کې په مبينه توګه کيميايي حمله کې په درځنونو کسانو وژل کېدو غندنه کړې، ولې ورسره یې منلې چې د صدر بشارالاسد حکومت د چا په اړه چې د بريدونو خيال کيږي "بيا هم سياسي حقيقت" دی.
د نهې په ورځ خبريالانو سره په خبرو کې د سپینې ماڼۍ وياند شون سپائسر ويلي چې "د ښځو او ماشومانو په ګډون په بې ګناه خلکو د کيميايي وسلو د بريد نه به مهذبه نړۍ سترګې وانه ړوي". په جنوبي ادليب کې د ياغيانو د ولقې لاندې علاقه کې د نهې په سحر وختي دغه بريد یوه ورځ وروستو له هغې شوی چې د امريکا د خارجه وزير رېکس ټېلرسن په ګډون د ټرمپ انتظاميې لوړ پوړو چارواکو اشاره ورکړې امريکا نور د اسد لرې کولو ته لمړيتوب نه ورکوي. برطانيه کې د شام د څار ادارې "سيرئين ابزروېټري" ادعا کړې چي فضايي بريد د شام يا روس پوځي الوتکو کړې او په علاقه يي کيميايي بم غورځولی دی. ادارې ويلي د زهريلا ګېس نه نزدې درې نيم سوه تنه اغېزمن شوي هم دي. د خبري ادارې ترمخه په شام کې تازه بريد په کال ۲۰۱۳م کې د دمشق په يوه علاقه کې د زهريلا ګېس بريد چې پکې ۱۵۰۰ کسان وژل شوي وو، وروستو غټه کيميايي حمله ده. دغه بريد ته دهغه وخت د امریکا صدر باراک اوباما (سره کرښه) ويلي او د صدر بشارالاسد په ضد يې د فضايي بریدونو ګواښ کړی ولې عملي کړې يې نه وې. شون سپائسر د نهې په ورځ ترسره شوي بريد په اړوند ويلي دا دې د اوباما حکومت" کمزوري او کم همتي" وګرځول شي او تور يې په هغه لګېدل پکار دي. هغه تور لګولی چې که صدر اوباما د کيميايي په اړوند د سرې کرښې په خپل بيان عمل کړی وی نو د نهې په ورځ به دغه حمله نه کېده. د سپينې ماڼۍ وياند ويلي په تېر وخت کې امريکا ته په شام کې د حکومت د بدلون څو موقعې په لاس ورغلي ولې اوس د شام حالات بيخي بدل شوي دي. د امريکې خارجه وزير رېکس ټېلرسن په يو بيان کې د کيميائي حملو غندنه کړې او ويلي يې دا څرګندوي چې بشارالاسد ښکاره په وحشت لاس پورې کړی دی. نوموړي په روس او ايران نيوکه کړې چې د بشارالاسد په منع کولو کې پاتې راغلي دي. بيان کې د ايران او روس نه غوښتنه شوې چې د شام په حکومت خپل اثر وکاروي او بيا داسې حمله ونه شي.